بلقیس دادی

بلقیس دادی ایک 82 سالہ بھارتی خاتون ہیں جو متنازع ترمیم شہریت قانون کے خلاف احتجاج کی عالمی علامت بن گئیں۔ ترمیم شہریت کا یہ متنازع قانون 11 دسمبر 2019ء کو   بھارتی پارلیمان نے منظور کیا تھا جس کے تحت مذہب کو بھی اہلیت شہریت کی کسوٹی قرار دیا گیا۔وہ شاہین باغ دہلی میں ہونے والے احتجاج کی سرخیل تھیں اور انتہائی شدید سرد موسم میں اس متنازع قانون کے خلاف تین مہینوں تک جاری رہنے والے احتجاجی دھرنے میں سینکڑوں دیگر خواتین کے ساتھ موجود رہیں۔ 

ایک ویب سائٹ لائیو منٹ پر شائع ہونے والے انٹرویو میں انہوں نے کہا “میں اور میرا مرحوم خاوند کسی تنازعے کے بغیر ایک متحد بھارت کے نظریے میں پروان چڑھے تھے اور یہی وہ نظریہ ہے جس کے لیے میں یہ جدوجہد کر رہی ہوں”۔

23 ستمبر 2020ء کو مشہور عالمی جریدے ٹائم میگزین نے (Time 100) کے عنوان سے ایک فہرست جاری کی جس میں سنہ 2020ء کی سب سے زیادہ با اثر شخصیات کے نام تھے، اس فہرست میں بلقیس دادی کا نام بھی شامل ہے۔

حوالہ جات 

بقید حیات شخصیات
شہریت ترمیمی قانون احتجاج میں شامل لوگ
ٹائم (میگزین) 100 فہرستیں
1930ء کی دہائی کی پیدائشیں
بھارتی فعالیت پسند
بی بی سی 100 خواتین
ٹائم 100
ویکی ڈیٹا سے مطابقت رکھنے والی مختصر تفصیل
بھارتی فعالیت پسند خواتین